paragraph_text: Nakon povratka u Minsk, počela je nastupati za Bjelorusiju. S obzirom na to da je rođena u SSSR-u, koji se raspao 1991. šest je mjeseci tražila dok nije dobila dozvolu, da može nastupati za Bjelorusiju, a ne za Rusiju. Odlučujući čimbenik bile su bjeloruske matične knjige rođenih. U to vrijeme, Domračeva je već bila višestruka juniorska prvakinja Rusije i pobjednica juniorskih natjecanja na europskoj razini.